Te așteaptă vreme ploioasă: 29 de județe sunt sub avertizare Cod galben de furtuni.
Administraţia Naţională de Meteorologie (ANM) a emis o avertizare Cod galben de averse. Aceasta este valabilă de sâmbătă, de la ora 4.00, până duminică, la ora 23.00. În Bucureşti, vremea va fi predominant frumoasă.
Ne aşteaptă un weekend ploios în cea mai mare parte a ţării. Meteorologii au emis un Cod galben de ploi, valabil de sâmbătă, de la ora 4.00, până duminică, la ora 23.00.29 de judeţe sunt, până duminică seara, sub avertizare Cod galben de ploi torenţiale, vânt, vijelii şi grindină. Alerta emisă de Administraţia Naţională de Meteorologie vizează judeţele Satu Mare, Maramureş, Sălaj, Suceava, Bistriţa-Năsăud, Neamţ, Harghita, Mureş, Braşov, Covasna, Prahova, Dâmboviţa, Argeş, Vâlcea, Dolj, Mehedinţi, Gorj, Sibiu, Alba, Cluj, Bihor, Arad, Timiş, Caraş Severin, Hunedoara, Bacău, Vrancea, Buzău şi Olt.În sud-est vremea este călduroasă, iar indicele temperatură-umezeală va atinge pe arii restrânse pragul critic de 80 de unităţi.În Banat, Oltenia, Crişana, Maramureş, Transilvania, nord-vestul Munteniei şi al Moldovei, precum şi la munte vor fi perioade cu instabilitate atmosferică accentuată ce se va manifesta prin averse torenţiale, descărcări electrice, intensificări de scurtă durată ale vântului, vijelii şi grindină.Sâmbătă şi duminică, în sud-est vremea va fi călduroasă în orele amiezilor, iar disconfortul termic va fi accentuat şi indicele temperatură-umezeală (ITU) va atinge pe arii restrânse pragul critic de 80 de unităţi. Manifestări de instabiltate atmosferică se vor semnala trecător şi în restul teritoriului, dar pe suprafeţe mai mici, menţionează ANM.METEO. Vremea în BucureştiÎn weekend, vremea va fi predominant frumoasă, dar călduroasă în orele amiezilor, când disconfortul termic va fi ridicat, iar indicele temperatură-umezeală (ITU) va putea atinge pragul critic de 80 de unităţi, anunţă meteorologii, pentru Bucureşti. Temperatura maximă va fi de 32…34 de grade, iar cea minimă de 17…19 grade.